
Zene szemeimnek

2011-ben ünnepelte Magyarország Liszt Ferenc, az egyik legjelentősebb magyar zongoraművész és zeneszerző születésének 200. évfordulóját. Ez alkalomból készült a munkám a Magyar Tervezőgrafikusok és Tipográfusok Társaságának "Zene szemeimnek" című pályázatára, és szerepelt az ehhez kapcsolódó kiállítás ötven válogatott pályaműve között.
Pályázatom egy műalkotásból és egy plakátból áll. Célja, hogy tisztelegjen Liszt Ferenc szellemisége és munkássága előtt, e mellett pedig különleges zenei hatást nyújtson, méghozzá hangok nélkül. A mű egyben egy interaktív kép, amelyet a néző szabadon alakíthat és komponálhat egy olyan érdekes élményt, ahol a szemén át csendülnek fel a hangok.



